Document ID: 32008D0286

KOMISIJOS SPRENDIMAS
2008 m. kovo 17 d.
iš dalies keičiantis Sprendimo 2007/176/EB Standartų ir (arba) specifikacijų, skirtų elektroninių ryšių tinklams, paslaugoms ir susijusioms priemonėms bei paslaugoms, sąrašą
(pranešta dokumentu Nr. C(2008) 1001)
(Tekstas svarbus EEE)
(2008/286/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. kovo 7 d. Europos Parlamento ir Tarybos direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (1), ypač į jos 17 straipsnio 1 dalį,
pasitarusi su Ryšių komitetu,
kadangi:
(1)
Komisija priėmė Sprendimą 2007/176/EB, kuriame nustatytas Standartų ir (arba) specifikacijų, skirtų elektroninių ryšių tinklams, paslaugoms ir susijusioms priemonėms bei paslaugoms, sąrašas (2). Šio sąrašo VIII skyriuje išvardyti transliavimo paslaugų standartai.
(2)
Suderintas antžeminis televizijos transliavimas naudojant judriąsias sistemas yra labai svarbus siekiant masto ekonomijos visoje ES. Mobiliosios televizijos vidaus rinkos stiprinimo komunikate (3) Komisija pripažino, kad skaitmeninio vaizdo transliavimo į delninius galinius įrenginius (DVB-H) standartas - pats tinkamiausias ateityje plėtoti antžeminę mobiliąją televiziją Europoje; taip pat šiame komunikate Komisija nurodė ketinimą įtraukti šį standartą į standartų sąrašą,
PRIĖMĖ ŠĮ SPRENDIMĄ:
1 straipsnis
Į Sprendimo 2007/176/EB priede esantį standartų sąrašo VIII skyriaus 8.3. (Skaitmeninis transliavimas) skirsnį įtraukiamas šis standartas:
„Skaitmeninis vaizdo transliavimas į delninius galinius įrenginius
(DVB-H)
ETSI EN 302 304
1.1.1 versija“
2 straipsnis
Adresatai
Šis sprendimas skirtas valstybėms narėms.
Priimta Briuselyje, 2008 m. kovo 17 d.

Labels: 12
7